5 porcií denne
Päť porcií ovocia a zeleniny denne znižuje riziko vzniku nádorových a srdcovo-cievnych ochorení, tvrdia odborníci. Ak nie ste práve prívrženci vegetariánskej stravy, môže sa vám to zdať náročné. Odporúča sa totiž zjesť denne tri porcie zeleniny (dovedna cca 400 g) a 250–300 g ovocia rozdelených na dve porcie. Jednu porciu môžete nahradiť pohárom (200–250 ml) čerstvej ovocnej alebo zeleninovej šťavy.
Ako zjesť denne päť porcií ovocia a zeleniny? ● Na raňajky vypite pohár ovocnej alebo zeleninovej šťavy. ● Namiesto hlavného jedla občas zjedzte dvojnásobnú porciu zeleniny. ● Na olovrant si zoberte ovocie. ● Večeru začnite pohárom ovocnej alebo zeleninovej šťavy.
Tip MUSCLE&FITNESS na zeleninový obed: Zmiešajte 1 malú šalátovú uhorku (pokrájanú na kolieska), 2 paradajky (pokrájané na mesiačiky) a 1/2 šálky postrúhaného celeru. Zalejte 1 čajovou lyžičkou panenského olivového oleja a 3 lyžičkami citrónovej alebo pomarančovej šťavy. Premiešajte a nechajte hodinu postáť. Pred podávaním posypte 1 lyžicou slnečnicových semienok (lúpaných, nepražených).
foto: M&F